Leif Børresen (kunstner)

**Leif Sigurd Børresen**, med kunstnernavnet **Børre Oman**, (1915–1978) var en norsk kunstmaler.

## Innledning

I 1935 bodde Børresen i Danmark. Der ble han kjent med det danske kunstmiljø. Et langvarig vennskap utviklet seg med billedhuggeren Victor Kvedéris og forfatteren Charles Haugbøll. Kvedéris lagde en byste av Børresen som han kalte *Mannen med sigar*, og som er solgt til en kjøper i Danmark. Haugbøll dedikerte et eksemplar av alle sine bøker til Børresen. I 1939 gjorde Haugbøll gjenvisitt til Børresen, på sin vei opp til Johan Falkberget, som gjest på Ratvollen i Røros. Haugbøll skriver i et av sine brev om Børresen." Et lille friskt pust fra det høie nord, knytter mig nærmere det folk jeg så lenge har haft sympati for."

I 1938 reiste Børresen ut for annen gang. Han haiket ut av Norge via Herføll på Hvaler og inn i Strømstad. 100 kr i lommepenger ble dokumentert. Et halvt års vandring i Europa med vandrehjem som overnatting. På vandrehjemmet i Helsingør fikk han solgt en tegning. Turen gikk via Berlin og Paris, den brakte han til Spanias grense. I Spania var det borgerkrig, og han ville inn i landet for å kjempe mot Franco. Det tok tid med innskriving, så han reiste hjemover igjen. Det var trolig på denne reisen at Børresen ble smittet av tuberkulose.

## Utdannelse og kunstnerisk virke
I 1939 var Børresen tilbake i København, Børresen hadde søkt opptak ved Det Kongelige Akademi for de Skønne Kunster i Charlottenborg i København. Børresen fikk til svar at det var vanskelig for utlendinger å komme inn på Akademiet, og at han måtte søke studieretning. Børresen sendte inn et stilleben til vurdering, og ble innvilget studieplass. På akademiet fikk han Kræsten Iversen som professor. Mens han studerte i København sendte han hjem en rekke avisartikler som han fikk på trykk i lokalavisen i Sarpsborg. Studiene i København ble avbrutt like før utbruddet av krigen, tuberkulosen gjorde at han reiste hjem.

Under andre verdenskrig ble all offentlig undervisning for kunstnere stengt i Danmark og Norge. I årene 1943–1945 var Børresen elev under Axel Revold og Jean Heiberg ved Det Illegale Akademi, som da holdt til hos finansmannen og kunstsamleren Johannes Sejersted Bødtker i Holmenkollen.

Etter krigen så ville Professor Kræsten Iversen i København ville ha Børresen tilbake, og Iversen søkte om legat for Børresen. Det eneste legat nordmenn kunne få av danske stipendier var det Grevelige Hiem-stjerne Rosencroneske Stiftelse, da det ble opprettet i unionstiden. Børresen var uformuende og fikk to legater,  ble innvilget 1300 kroner.

På slutten av 1940-tallet holdt han flere salgsutstillinger i hjembyen. Utstillingene i Sarpsborg ble organisert av foreningen Kultur og Minne, som holdt til i Domhuset. Han hadde også utstillinger i Fredrikstad og Kunstnerforbundet i Oslo, en vandreutstilling til Drammen, Larvik, Skien, Kristiansand, Stavanger, Ålesund og Haugesund samt Høstutstillingen 1940 og 1948.
## Motivkrets

Børresen hentet sine motiver fra naturen. I Sarpsborg tok han bussen ut til kysten, til Ullerøy - der fikk han med havet i sine malerier. Nærmere var Sarpsborgmarka, dit kunne han sykle med staffeli og malersakene. Han fant også mange motiver inne i byen. I Telemark, Flatdal, var Børresen 2 ganger,en sommer og en vinter. Fagerstrand på Nesodden var Børresen flere ganger, svigerforeldrene hadde en liten gård der. Da ble det malt flere bilder med motiv derifra. Granheim Sanatorium i Follebu malte han,der var han etter operasjonen. Motivene var fra parken på sanatoriet. Han malte også stilleben og enkelte frie komposisjoner.

Den italienske maleren Modigliani og franske Cézanne var blant hans kunstneriske forbilder. Han kopierte dem ikke. Kunstnere har lett for å male slik de lærte på akademiene - de ble jo korrigert. Børresen klarte og utvikle sin egen stil.

## Offentlig oppdragoperasjonene
På oppdrag fra Sarpsborg kommune tegnet Børresen en skolefane for Kirkegaten skole i Sarpsborg. Framsiden viser et skjold, inne i skjoldet er det tegnet konturene av skolen, kirken, Borregaard og trærne i Skoleparken. Det var der barna, som hørte til skolekretsen bodde. Baksiden, der er det en gutt og pike som planter kunnskapens tre (ek) opp mot lyset (jmf. Historien av Munch). Nabobarna satt modell for Børresen. Skolefanen oppbevares og eies av Borgarsyssel Museum på Mysen.

## Sykdom
I 1955 var Børresen rekonvalesent på Granheim Sanatorium etter en operasjon i halsen og en lunge. Han ble utskrevet - reiste hjem - dårlig form - fattig som en kirkerotte - hans stemor ville ikke vite noe av han da han var kunstner og hadde langt hår. Kunstnere bestiller jo ingen ting. Hadde ikke noe sted å bo - fikk bo hos sin tante - hans kone forlot han. Her endte hans kunstneriske liv. På 1970 tallet så ville han begynne å male igjen, han malte med motiver fra hagen i Pellygata 26 der han bodde hos tanten. Han ville ut i naturen for å male, men pga av sykdom kom han seg ikke ut.

## Bildegalleri

Fil:Min have.jpg|Min have
Fil:Fra mitt kjøkkenvindu.jpg|Fra mitt kjøkkenvindu
Fil:Solnedgang over Hurumåsen.jpg|alt=Solnedgang sett fra Labråthen Fagerstrand|Solnedgang over Hurumåsen 
Fil:Det Illegale Akademi 1943. Børresen er han som dekker døråpningen.jpg|Det illegale Akademi 1943 hos Sejersted Bødtker 
Fil:Blomster - hundekjeks.jpg| Hundekjeks - rett nord for KPS mot Grålum 
Fil:Parti fra Flatdal.jpg| Parti fra Flatdal 


## Referanser


## Eksterne lenker
* Biografien *Leif Børresen - en kunstner* (ISBN 978-82-303-4001-1) av sønnen Flemming Børresen ble utgitt 24. februar 2018. Den bygger på samtaler gjennom 10 år og mange brever fra kunstnervenner.
* Bildebok 79 malerier malt i Sarpsborg 978-82-303-4560-3. Utgitt oktober 2020 Bildebok med 75 malerier malt på hans vandringer 978-82-692247-0-2 Utgitt oktober 2021